

Република Србија

Град Ниш

ГРАДСКО ВЕЋЕ

# \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Број: 1041/2019-03

Датум: 28.10.2019. године

**СКУПШТИНА ГРАДА НИША**

**- Председнику мр Радету Рајковићу –**

**Предмет:** Предлог за допуну дневног реда

У складу са овлашћењем прописаним чланом 77. Пословника Скупштине града Ниша („Службени лист града Ниша“, број 6/2017-пречишћен текст), Градско веће града Ниша упућује предлог да се дневни ред седнице Скупштине града Ниша, заказане за 29.10.2019. године, допуни следећим тачкама:

1. Предлог решења о именовању директора Јавног комуналног предузећа Дирекција за јавни превоз Града Ниша Ниш
2. Предлог решења о именовању директора Јавног предузећа за стамбене услуге „Нишстан“ Ниш
3. Предлог решења о именовању вршиоца дужности директора Јавног комуналног предузећа „Горица" Ниш

Предлог наведених аката, Градско веће Града Ниша је утврдило на седници одржаној дана 28.10.2019. године.

Скупштина Града Ниша, на седници од 16. августа 2019. године, донела је Одлуку о спровођењу Јавног конкурса за избор директора Јавног комуналног предузећа „Горица" Ниш, Јавног предузећа за стамбене услуге „Нишстан" Ниш и Јавног комуналног предузећа Дирекција за јавни превоз Града Ниша Ниш („Службени лист Града Ниша“, број 63/2019). Комисија за спровођење конкурса за избор директора јавних предузећа Града Ниша је спровела Јавни конкурс за избор директора јавних предузећа и доставила Ранг листе кандидата Градском већу на даљу надлежност.

Циљ доношења решења о именовању директора Јавног комуналног предузећа Дирекција за јавни превоз Града Ниша Ниш и директора Јавног предузећа за стамбене услуге „Нишстан“ Ниш је реализација скупштинске одлуке о спровођењу конкурса за избор директора јавних предузећа и именовање директора наведених предузећа.

С обзиром на то да је Комисија за спровођење конкурса за избор директора јавних предузећа Града Ниша, након спроведеног изборног поступка за директора Јавног комуналног предузећа „Горица" Ниш, утврдила да пријављени кандидати не задовољавају потребне критеријуме за именовање за директора овог предузећа, у циљу несметаног функционисања предузећа и обављања поверене комуналне делатности, утврђен је Предлог решења о именовању вршиоца дужности директора Јавног комуналног предузећа „Горица" Ниш.

На основу наведеног, предлаже се допуна дневног реда седнице Скупштине града Ниша, заказане за 29.10.2019. године.

**Председник**

**Градског већа Града Ниша**

 **Дарко Булатовић**